Rusiya Federasiyası Mərkəzi Silahlı Qüvvələr Muzeyi

Sovet Ordusu Muzeyi kimi də tanınan Rusiya Federasiyası Mərkəzi Silahlı Qüvvələr Muzeyi (rus: Центральный Музей Вооруженных сил) Rusiyada, Moskvanın şimalında, Qırmızı Ordu Teatrının yaxınlığında yerləşir.

 Tarixi 

Sovet Sosialist Respublikaları İttifaqının və Qırmızı Ordunun hərbi vəziyyətini göstərən ilk ekspozisiya Moskvada bugünkü Dövlət Universal Mağazasının binasında təşkil edilmiş və 25 may 1919-cu ildə Vladimir Lenin tərəfindən açılışı həyata keçirilmişdir.

 Eksponatlar 


Muzey öz tarixi ərzində sovet dövrünün ən görkəmli və mühüm hərbi qalıqlarını cəmləməyə, hərbi keçmişinin qeydiyyatını yaratmağa müvəffəq olmuşdur.

Böyük Vətən Müharibəsi bölməsinin bir hissəsi Sovet İttifaqının Qərb Cəbhəsindəki müttəfiqlərinə həsr edilmişdir. Almaniyanın iki cəbhə arasında əzilməsini əks etdirən sovet təbliğat plakatlarının nümunələri və Müttəfiqlərin Normandiyadan Almaniyaya doğru irəliləməsinin xəritələri nümayiş etdirilir. Britaniya və Amerika istehsalı olan atıcı silahlar və uniformalar nümayiş etdirilir.  Həqiqi ölçülü bir diorama, Omaha çimərliyinin divar ölçüsündəki bir şəklinin qarşısında bir səhra topunu çəkən bir Jeep maşınını göstərir. Şəkil, Ən Uzun Gün (1962) filmində göstərildiyi kimi Omaha çimərliyini göstərir, lakin  1944-cü ilin iyun ayındakı Omaha çimərliyinə aid deyildir.

Son zallarda Sovet Ordusu və Hərbi Dəniz Qüvvələrinin müharibədən sonrakı və müasir inkişafları nümayiş etdirilir, Soyuq müharibə bölməsində Gary Pauers tərəfindən idarə olunan U-2 casus təyyarəsinin qalıqları və Sovet qüvvələrinin Soyuq Müharibədə iştirakı göstərilir. Sovet qoşunlarının Əfqanıstandakı  iştirakına və Çeçenistandakı son döyüş əməliyyatlarına xüsusi zal həsr olunmuşdur.

 Filialları 

Muzeyin filialları kimi bir sıra başqa yerlərdə də fəaliyyət göstərən bölmələri mövcuddur:

G.K. Jukova Kabinet Muzeyi
Mərkəzi Hava Qüvvələri Muzeyi
Strateji Raket Qüvvələri Muzeyi
Hava Hücumundan Müdafiə Qüvvələri Muzeyi
Hava Tarixi Muzeyi
Hərbi Uniforma Tarixi Muzeyi
Stalinin Bunkeri Muzeyi

 Həmçinin bax 

Ryazan Uzunmənzilli Aviasiya Muzeyi

 İstinadlar 

 Xarici keçidlər 

Kateqoriya:Rusiya Silahlı Qüvvələri
Kateqoriya:Hərbi muzeylər
Kateqoriya:Rusiya muzeyləri